Caelum Kothuis I | LekkeSlaap
Vanaf R3 500 per nag, vir 7 mense
Caelum Kothuis I is in die historiese dorp Kaapschehoop en dit bied slaapplek aan 7 gaste.
Die dubbelverdiepingkothuis het 3 slaapkamers en 2 badkamers en linne en handdoeke word voorsien. Die hoofslaapkamer is op die boonste verdieping en dit het 3 enkelbeddens. Die derde bed is ideaal vir 'n jong kind wat by sy/haar ouers wil slaap. Die hoofslaapkamer het ook 'n en suite-badkamer. Die ander 2 kamers is op die grondvloer en elkeen het 2 enkelbeddens. Dié kamers deel die gebruik van 'n badkamer met 'n bad en 'n stort.
Die kombuis is volledig toegerus met 'n stoof, oond, mikrogolfoond, tee- en koffiemaakgeriewe en 'n waskamer met 'n yskas. Let asb. op dat die eenheid nie 'n skottelgoedwasser het nie. Maaltye kan by die etenstafel geniet word en gaste kan in die sitkamer met 'n TV en DStv ontspan. 'n Kaggel is vir koue dae beskikbaar.
Die stoep kyk oor die tuin en 'n braai is beskikbaar. Die eiendom is omhein en veilige parkeerplek is beskikbaar. Die kothuis is troeteldiervriendelik.